
2015 m. kovo 18 d. pranešimas VIR​​​​​​

ERK ir URK aptarė Lietuvos poziciją vykstant į Europos Vadovų Tarybos susitikimą, skirtą energetikos klausimams. 

Šiandien bendrame Seimo Europos reikalų ir Užsienio reikalų komitetų posėdyje buvo aptariama pasirengimas Europos Vadovų Tarybos susitikimui, vyksiančiam 2015 m. kovo 19 – 20 d. 

Pagrindinis klausimas šioje Taryboje bus Energetikos sąjungos kūrimas. Taryboje bus siekiama nubrėžti kuriamos Energetiko sąjungos gaires. Šia sąjunga siekiama sumažinti ES valstybių narių priklausomybę nuo vienintelių energijos tiekėjų, padidinti energijos tiekimo ir vartojimo efektyvumą, užtikrinti konkurencingas energijos kainas ir suteikti daugiau pasirinkimo galimybių vartotojams. 

Taip pat Taryboje valstybių lyderiai aptars ekonominę padėtį ES, bus užbaigas pirmas 2015 m. Europos semestro etapas ir pateiktos gaires valstybėms narėms dėl nacionalinių reformų ir stabilumo ar konvergencijų programų rengimo. Susitikime bus aptarti išorės santykiai: įvardinti pagrindiniai Rytų Partnerystės viršūnių susitikimo Rygoje tikslai, aptarti santykiai su Rusija bei padėtis Ukrainoje, įvertinant Minsko susitarimų įgyvendinimą, sutariant dėl tolimesnių veiksmų, numatant strateginės ES komunikacijos stiprinimą, taip pat bus pasikeista nuomonėmis dėl padėties Libijoje ir jos įtakos ES saugumui bei aptarti galimi ES veiksmai 

Parengė

Europos reikalų komiteto patarėjas

Matas Maldeikis (tel. (8 5) 239 6864, mob. 8 620 90947,  
	____________________________________________________________________________________________________

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

